3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 126612/8187 της 30 Αυγ./10 Σεπτ. 1976 (ΦΕΚ Β΄ 1125) Περί καθορισμού εκτός έδρας ημερησίας αποζημιώσεως υπαλλήλων. Έχοντες υπ’ όψει: 1.Το άρθρον 5 παράγρ. 6 του Ν. 248/1976 «περί φύλλου καταγραφής, Μητρώου ιδιοκτησίας και οριοθεσίας των Δασικών εκτάσεων και προστασίας των Δημοσίων Δασικών εκτάσεων. 2.Την σχετικήν εισήγησιν της Γενικής Δ/νσεως Δασών, αποφασίζομεν: 1.Η ημερησία εκτός έδρας αποζημίωσις των πάσης φύσεως υπαλλήλων μονίμων τε και επί σχέσει εργασίας ιδιωτικού δικαίου των συγκροτούντων τα Συνεργεία Κτηματογραφήσεως Δασών και Δασικών γαιών, περί ων το άρθρον 5 παρ. 1 του Ν. 248/1976, των μετακινουμένων δι’ εκτέλεσιν συναφούς υπηρεσίας εκτός έδρας, καθορίζεται των μεν μονίμων υπαλλήλων εις το εν τριακοστόν του βασικού μισθού του υπαλλήλου, προσηυξημένου κατά το επίδομα πολυετούς εν τη υπηρεσία παραμονής (πολυετία) και κατά το επίδομα ευδοκίμου παραμονής εν τω αυτώ βαθμώ (τριετία), των δε μισθωτών επί σχέσει εργασίας ιδιωτικού δικαίου εις το 1/25 του εκάστοτε νομίμου μηνιαίου μισθού συμφώνως τη υπ’ αριθ. 21091/2990/3-8-46, αποφάσει Υπουργών Οικονομικών και Εργασίας. Η ημερησία αύτη αποζημίωσις δέον να μη είναι κατωτέρα των 150 δρχ. της δαπάνης βαρυνούσης τας Π/σεις Κ.Τ.Γ.Κ. Δ.Φ. 660. 2.Εις το μόνιμον και επί σχέσει εργασίας ιδιωτικού δικαίου προσωπικόν, των ανωτέρω συνεργείων Κτηματογραφήσεως Δασών και Δασικών γαιών, το διανυκτερεύον εις τόπους εργασίας κειμένον εκτός της πόλεως, ένθα η έδρα του και εις απόστασιν 10 χιλ. και άνω απ’ αυτής, καταβάλλεται η ανωτέρω εν παρ. 1 της παρούσης αποζημίωσις δι’ εκάστην διανυκτέρευσιν, ανεξαρτήτως των ημερών παραμονής του υπαλλήλου εκτός έδρας εις τον αυτόν τόπον. 3.Εις το μόνιμον και επί σχέσει εργασίας ιδιωτικού δικαίου προσωπικόν των ανωτέρω συνεργείων Κτηματογραφήσεως Δασών και Δασικών γαιών, καταβάλλεται το εν δεύτερον (½) της κατά την παράγρ. 1 της παρούσης, αποζημιώσεως δια τας αυθημερόν προς εκτέλεσιν συναφούς υπηρεσίας μετακινήσεις του εκτός έδρας, πέραν των 10 χλμ. ανεξαρτήτως χρησιμοποιουμένου μέσου μετακινήσεως. 4.Τα ανωτέρω ισχύουν προκειμένου και περί οδηγών υπηρεσιακών αυτοκινήτων μονίμων και επί σχέσει εργασίας ιδιωτικού δικαίου οσάκις χρησιμοποιούνται ταύτα, δια τας υπηρεσιακάς μετακινήσεις των συγκροτούντων τα συνεργεία Κτηματογραφήσεως Δασών και Δασικών γαιών, πάσης φύσεως υπαλλήλων. 5.Κατά τα λοιπά ισχύουν αι εκάστοτε εν ισχύει διατάξεις περί οδοιπορικών εξόδων και ημερησίων εκτός έδρας αποζημιώσεων δια τας μετακινήσεις εκτός έδρας του μονίμου και επί σχέσει εργασίας ιδιωτικού δικαίου προσωπικού ως και των οδηγών υπηρεσιακών αυτοκινήτων. Με την 190071/18 Νοεμ.-24 Δεκ. 1985 (ΦΕΚ Β΄ 771) απόφ. Υπ. Οικονομικών και Γεωργίας, ορίστηκαν τα εξής: «α)Τροποποιούμε την αριθ. 126612/ 8187/ 30.8.1976 απόφασή μας, καθορίζοντες ότι η ημερήσια αποζημίωση καθώς και οι προϋποθέσεις, η διαδικασία, τα δικαιολογητικά, οι χιλιομετρικές αποστάσεις και κάθε άλλη λεπτομέρεια για τη χορήγηση της ημερήσιας αποζημίωσης ή μέρους αυτής στους υπαλλήλους με σχέση εργασίας ιδιωτικού δικαίου που εργάζονται στα συνεργεία Κτηματογράφησης Δασών και δασικών εκτάσεων, προσαρμόζονται στις ρυθμίσεις των 28243/845/84 και 95015/2615/84 κοινών Υπουργικών αποφάσεων που κυρώθηκαν με την διάταξη του άρθρ. 20 του Νόμ. 1505/84 και της 65602/17.10.84 απόφασης του Υπουργού Γεωργίας. β)Η ισχύς αυτής της απόφασης αρχίζει από την ημερομηνία που ίσχυσε η 28243/845/18.4.1984 Κοινή Υπουργική Απόφαση». (Αντί για τη σελ. 572,607(β) Σελ. 572,607(γ) Τεύχος Η82-Σελ.101 Κτηματογράφηση Δασών 17.Ζ.π.2-3 